《出城》
宋代·刘敞

出城得自便，下马事幽讨。旷野荒不耕，蒺藜牛满道。

往往逢饥荒，群辈掘野草。不惟黄头儿，亦有白发老。

问之指积水，此去殊浩浩。室庐久漂荡，树木多立槁。

食此且赊死，尧年亦久涝。不能去坟墓，更欲依蒲藻。

昨来计莲芡，颇不减粳稻。明年当大种，妻子或相保。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为荒耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。